

**VILNIAUS UNIVERSITETO**

**FILOLOGIJOS FAKULTETAS**

 **MOKSLO KOLEGIJOS POSĖDŽIO PROTOKOLAS**

 2020-02-05 Nr. (1.5E) 180000-KT-7

|  |  |
| --- | --- |
|  |  |

Dalyvavo prof. dr. Roma Kriaučiūnienė, dr. Jūratė Levina, dr. Laura Vilkaitė-Lozdienė, prof. dr. Nijolė Maskaliūnienė, prof. dr. Irina Melnikova, prof. dr. Meilutė Ramonienė, dr. Artūras Ratkus, doc. dr. Erika Sausverde, dekanė prof. dr. Inesa Šeškauskienė.

**Darbotvarkė**:

1. Įvadiniai klausimai.

2. Mokslo kolegijos nuostatų rengimo aptarimas.

3. Prioritetinių lituanistikos mokslinių tyrimų temų aptarimas (LMT raštas).

 **1, 2. SVARSTYTA.** Įvadiniai klausimai, Mokslo kolegijos nuostatų rengimo aptarimas.

 Įžanginį žodį tarė Mokslo kolegijos pirmininkė prof. dr. Nijolė Maskaliūnienė, trumpai pristatydama, kad Mokslo kolegijos išplėtimas buvo Dekanės prof. dr. Inesos Šeškauskienės idėja siekiant kolegijos atvirumo fakultetui ir ekspertinių įžvalgų sprendžiant Fakulteto mokslo strategijos įgyvendinimo klausimus.

 Planuojama parengti Mokslo kolegijos nuostatus (ne Reglamentą, kaip buvo svarstyta anksčiau), susirinkimus kviesti pagal poreikį. Numatoma, kad Mokslo kolegijos nutarimai bus patariamieji, o galutiniai sprendimai priimami Taryboje.

 Nuspręsta, kad dėl recenzentų skyrimo leidiniams pirmiausia bus skelbiamas elektroninis balsavimas. Posėdis bus kviečiamas, jeigu nuomonės dėl siūlomų recenzentų išsiskirtų.

 Posėdžio metu buvo sudaryta Nuostatų rengimo grupė, kuri parengs projektą. Šią grupę sudaro prof. dr. Irina Melnikova, dr. Artūras Ratkus, prof. dr. Nijolė Maskaliūnienė.

 Dr. Jūratė Levina pastebi, kad trūksta apibrėžtumo, kaip fakultetas plėtos mokslinius tyrimus, kaip bus įgyvendinama Fakulteto mokslo strategija. Visiems suprantama, jog Mokslo kolegija sukurta atlikti Mokslo prodekano funkcijas.

 Dr. Laura Vilkaitė-Lozdienė išreiškia mintį, kad Mokslo kolegija galėtų užsiimti jaunųjų mokslininkų ir doktorantų kvalifikacijos kėlimu, tačiau diskusijose pasisakyta, kad tuo turėtų užsiimti Doktorantūros komitetas, tačiau organizuojant seminarus ar mokymus doktorantus dominančiomis temomis jie visada mielai kviečiami..

**NUTARTA**. Mokslo kolegijos nuostatų projektą parengti iki kovo 2 d.

1. **SVARSTYTA.** Prioritetinių lituanistikos mokslinių tyrimų temų aptarimas (LMT raštas).

Buvo gautas LMT raštas su siūlomų temų sąrašu, kurį prašoma peržiūrėti ir atnaujinti

iki vasario 10 d. Raštas buvo išsiųstas keliolikai universitetų, tarp jų ir VU.

Mokslo kolegija apsvarstė LMT pateiktas tematikas:

**PRIORITETINĖS LITUANISTIKOS MOKSLINIŲ TYRIMŲ TEMOS**

1. Baltistiniai kalbų, kultūrų ir mitologijų tyrimai.

2. Bendruomeniškumo ir socialinės sąveikos istoriniai ir sinchroniniai tyrimai.

3. Dabartinės lietuvių kalbos ir kalbinės sąmonės transformacijos.

4. Elektroninių medijų iššūkiai lietuvių kalbai ir Lietuvos kultūrai.

5. Etniškumų kaita ir raiška šiuolaikinėje Lietuvoje.

6. Globalizacijos ir Europos integracijos poveikis Lietuvai.

7. Humanitarinių ir socialinių mokslų metodologijos.

8. Lietuvių sąmoningumo istorija.

9. Kultūrinės atminties ir tapatumų sąveikos tyrimai.

10. Krikščionybės įtaka Lietuvos visuomenei ir kultūrai.

11. Lietuvos filosofinės, politinės ir teisinės minties raida.

12. Lietuvos menų sociokultūriniai tyrimai.

13. Lietuvos raštijos tekstologiniai tyrimai ir edicija.

14. Naujausių laikų Lietuvos politinės ir teisinės sistemos transformacijos.

15. Lituanistikos paveldo svetur sisteminės paieškos ir tyrimai.

16. Migracija ir diaspora.

17. Modernizacijos procesai Lietuvos visuomenėje nuo Apšvietos iki šių laikų.

18. Paradigminės medijų transformacijos: raštas, spauda, elektroninė terpė.

19. Sociokultūriniai pokyčiai Lietuvos Didžiojoje Kunigaikštystėje.

20. Urbanizacija ir urbanizuota visuomenė Lietuvoje.

21. Vizualiosios kultūros plėtra.

 Vyko diskusijos, siūlymai, svarstymai ir komentarai. Reziumė:

1. Temų sąrašas papildytas trimis naujomis temomis (Lietuvių literatūra tarpkultūrinėje komunikacijoje; Lituanistinė skaitmeninė humanitarika; Lituanistinės disciplinos švietimo sistemoje).

2. Dvi temos sujungtos į vieną (4 ir buvusį 18 apibendrinome taip: Lietuvių kalba, kultūra ir šiuolaikinės medijos).

3. Atlikti du redakciniai pataisymai.

 **NUTARTA.** Siūlyti LMT tokią pakoreguotą tematiką:

1. Baltistiniai kalbų, kultūrų ir mitologijų tyrimai
2. Bendruomeniškumo ir socialinės sąveikos istoriniai ir sinchroniniai tyrimai
3. Dabartinės lietuvių kalbos ir visuomenės kaita
4. Lietuvių kalba, kultūra ir šiuolaikinės medijos
5. Etniškumų kaita ir raiška šiuolaikinėje Lietuvoje
6. Globalizacijos ir Europos integracijos poveikis Lietuvai
7. Humanitarinių ir socialinių mokslų metodologijos
8. Lietuvių sąmoningumo istorija
9. Kultūrinės atminties ir tapatumų sąveikos tyrimai
10. Krikščionybės įtaka Lietuvos visuomenei ir kultūrai
11. Lietuvos filosofinės, politinės ir teisinės minties raida
12. Lietuvių literatūra tarpkultūrinėje komunikacijoje
13. Lietuvos menų sociokultūriniai tyrimai
14. Lietuvos raštijos tekstologiniai tyrimai ir edicija
15. Naujausių laikų Lietuvos politinės ir teisinės sistemos transformacijos
16. Lituanistikos paveldo sisteminės paieškos ir tyrimai
17. Migracija ir diaspora
18. Modernizacijos procesai Lietuvos visuomenėje nuo Apšvietos iki šių laikų
19. Sociokultūriniai pokyčiai Lietuvos Didžiojoje Kunigaikštystėje
20. Urbanizacija ir urbanizuota visuomenė Lietuvoje

21. Vizualiosios kultūros plėtra

22. Lituanistinė skaitmeninė humanitarika

23. Lituanistinės disciplinos švietimo sistemoje

Mokslo kolegijos pirmininkė Prof. dr. Nijolė Maskaliūnienė

Posėdžio sekretorė dr. Birutė Gudelienė